CELEX: 62012CN0010
Language: mt
Date: 2012-01-05 00:00:00
Title: Kawża C-10/12 P: Appell ippreżentat fil- 5 ta’ Jannar 2012 minn Transnational Company “Kazchrome” AO, ENRC Marketing AG kontra s-sentenza tal-Qorti Ġenerali (It-Tieni Awla) tal- 25 ta’ Ottubru 2011 fil-Kawża T-192/08 — Transnational Company “Kazchrome” AO, ENRC Marketing AG vs Il-Kunsill tal-Unjoni Ewropea

3.3.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 65/9
            
         Appell ippreżentat fil-5 ta’ Jannar 2012 minn Transnational Company “Kazchrome” AO, ENRC Marketing AG kontra s-sentenza tal-Qorti Ġenerali (It-Tieni Awla) tal-25 ta’ Ottubru 2011 fil-Kawża T-192/08 — Transnational Company “Kazchrome” AO, ENRC Marketing AG vs Il-Kunsill tal-Unjoni Ewropea
   (Kawża C-10/12 P)
   2012/C 65/18
   Lingwa tal-kawża: l-Ingliż
   
      Partijiet
   
   
      Appellanti: Transnational Company «Kazchrome» AO, ENRC Marketing AG (rappreżentanti: A. Willems u S. De Knop, avukati)
   
      Partijiet oħra fil-proċedura: Il-Kunsill tal-Unjoni Ewropea, Il-Kummissjoni Ewropea, Euroalliages
   
      Talbiet tal-appellanti
   
   L-appellanti jitolbu li l-Qorti tal-Ġustizzja jogħġobha:
   
               —
            
            
               tannulla s-sentenza tal-Qorti Ġenerali tal-25 ta’ Ottubru 2011 sa fejn il-Qorti Ġenerali ma annullatx ir-Regolament ikkontestat u sa fejn ordnat lill-appellanti jbatu l-ispejjeż marbuta mal-proċedura quddiem il-Qorti Ġenerali;
            
         
               —
            
            
               tadotta deċiżjoni finali u tannulla r-Regolament ikkontestat;
            
         
               —
            
            
               tordna lill-Kunsill ibati l-ispejjeż marbuta mal-appell u mal-proċedura quddiem il-Qorti Ġenerali;
            
         
               —
            
            
               tordna lill-interventi eventwali jbatu l-ispejjeż marbuta mal-appell u mal-proċedura quddiem il-Qorti Ġenerali.
            
         
      Aggravji u argumenti prinċipali
   
   L-appellanti jsostnu li l-Qorti Ġenerali:
   
               —
            
            
               wettqet żball ta’ liġi meta kkonstatat li l-ksur tal-Artikolu 3(7) tar-Regolament bażiku (1) min-naħa tal-istituzzjonijiet ma kienx suffiċjenti sabiex jiġi annullat ir-Regolament ikkontestat (2);
            
         
               —
            
            
               wettqet żball ta’ liġi meta kkonstatat li l-istituzzjonijiet ma kinux meħtieġa jwettqu analiżi kollettiva tal-ħsara kkawżata minn fattura ta’ ħsara oħra minbarra l-importazzjonijiet li huma s-suġġett ta’ dumping;
            
         
               —
            
            
               wettqet żball meta ordnat lill-appellanti jbatu l-ispejjeż tal-Kunsill u ta’ Euroalliages.
            
         
      (1)  Regolament tal-Kunsill (KE) Nru 384/96, tat-22 ta’ Diċembru 1995, dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (ĠU Edizzjoni Speċjali bil-Malti, Kapitolu 11, Vol. 10, p. 45)
   
      (2)  Regolament tal-Kunsill (KE) Nru 172/2008, tal-25 ta’ Frar 2008, li jimponi dazju antidumping definittiv u jiġbor b’mod definittiv id-dazju provviżorju impost fuq l-importazzjonijiet ta’ ferrosilikon li joriġinaw mir-Repubblika tal-Poplu taċ-Ċina, l-Eġittu, il-Każakstan, dik li kienet ir-Repubblika Jugożlava tal-Maċedonja u r-Russja (ĠU L 55, p. 6)